На основу члана 37. став 1. тачка 24) Статута Града Ниша ("Службени лист Града Ниша", број 88/08 , 143/16 и 18/2019),

 Скупштина Града Ниша на седници одржаној \_\_\_\_\_\_\_\_\_\_\_ 2022. године донела је

**Р Е Ш Е Њ Е**

 I **УСВАЈА СЕ** Извештај о раду и пословању Дечијег културног центра Ниш за 2021. годину, број 193-03 од 21.02.2022. године, који је Одлуком бр. 194-03 од 21.02.2022. године, усвојио Управни одбор Установе.

II Решење доставити Дечијем културном центру Ниш, Градскoj управи за друштвене делатности и Градскoj управи за финансије.

Број:

У Нишу,

**СКУПШТИНА ГРАДА НИША**

Председник

 др Бобан Џунић

 **Образложење**

Члан 37. став 1. тачка 24) Статута Града Ниша прописује да Скупштина Града Ниша разматра и усваја годишње извештаје о раду установа и других јавних служби чији је оснивач.

Управни одбор Дечијег културног центра Ниш, на седници одржаној 21.02.2022. године, Одлуком бр. 194-03 усвојио је Извештај о раду и пословању Дечијег културног центра Ниш за 2021. годину, број 193-03 од 21.02.2022. године, и доставио га Градскoj управи за друштвене делатности на даље поступање.

 Дечији културни центар Ниш, је установа отвореног типа, намењена деци и младима, основана са циљем да осмишљава њихово слободно време кроз културно-уметничке, васпитно-образовне и спортско-рекреативне активности. Окупља децу и младе и кроз радионице, трибине, концерте, такмичења, изложбе, саветовања и секције.

У 2021. години одржано је 29 манифестација. Свакодневни рад са децом одвијао се у 13 секција и 6 креативних радионица.

Ситуација изазвана Корона вирусом је и током 2021. године проузроковала отказивање мањег броја унапред припремљених програма, међу којима се нашла и једна од запаженијих манифестација Дечијег културног центра Ниш 25. Божићни турнир у шаху. Поред наведених, одржаних манифестација, Дечији културни центар је у 2021. години имао бројне наступе у медијима.

 У години за нама одржан је 46. Фестивал дечије музике „Мајска песма“, 29.05.2021. године. На фестивалу је представљено 12 композиција. Као и предходних година, у реализацији „Мајске песме“ учествовале су многе личности из културног и јавног живота, које доприносе популаризацији ове манифестације. Учесници су била деца узраста од 8 до 15 година поред солиста који изводе композиције учествују и хорови и плесне групе које употпуњују сценске наступе.

Дечији културни центар Ниш је у 2021. години био реализатор првог самосталног пројекта одобреног од стране Министарства културе и информисања. У оквиру тродневног Фестивала „Карневал НишкиД“ деца и млади били су окупљени око разноврсних културних садржаја.

Дечији културни центар Ниш током целе године тежио је остварењу сарадње са организацијама и установама која се баве културним делатностима, пре свега ради размене искустава и унапређења програмских садржаја. Свој рад у 2021. години представљао је путем медија, друштвених мрежа и итнернет презентација.

Имајући у виду да је Извештај о раду и пословању Дечијег културног центра Ниш за 2021. годину сачињен у складу са законом и прописима Града, као и циљевима садржаним у оснивачком акту, Градска управа за друштвене делатности је израдила нацрт Решења као у диспозитиву.

 вршилац дужности начелника

 Градске управе за друштвене делатности

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Миљан Ћирковић